CELEX: 32014R1311
Language: sl
Date: 2014-12-10 00:00:00
Title: Uredba Komisije (EU) št. 1311/2014 z dne 10. decembra 2014 o spremembi Uredbe (ES) št. 976/2009 glede opredelitve metapodatkovnega elementa INSPIRE

11.12.2014   
            
            
               SL
            
            
               Uradni list Evropske unije
            
            
               L 354/6
            
         UREDBA KOMISIJE (EU) št. 1311/2014
   z dne 10. decembra 2014
   o spremembi Uredbe (ES) št. 976/2009 glede opredelitve metapodatkovnega elementa INSPIRE
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2007/2/ES Evropskega parlamenta in Sveta z dne 14. marca 2007 o vzpostavitvi infrastrukture za prostorske informacije v Evropski skupnosti (INSPIRE) (1), zlasti člena 7(1) Direktive,
   ob upoštevanju naslednjega:
   
               (1)
            
            
               Uredba Komisije (ES) št. 976/2009 (2) določa pravila za izvajanje vseh omrežnih storitev razen tistih, ki omogočajo priklic storitev v zvezi s prostorskimi podatki.
            
         
               (2)
            
            
               Za medopravilnost storitev v zvezi s prostorskimi podatki je značilna možnost sporočanja, izvajanja ali prenosa podatkov med njimi. Pogoj za priklic storitev v zvezi s prostorskimi podatki je zmožnost dostopa do zadevnih informacij. Države članice s storitvami iskanja, določenimi v Direktivi 2007/2/ES, in pravili za njihovo izvajanje iz Uredbe (ES) št. 976/2009 dajejo na voljo metapodatkovne elemente, določene v Uredbi Komisije (ES) št. 1205/2008 (3). Izvedbena pravila za storitve v zvezi s prostorskimi podatki iz Uredbe Komisije (EU) št. 1089/2010 (4) uvajajo nove metapodatkovne elemente za storitve v zvezi s prostorskimi podatki, zato je treba opredelitev metapodatkovnega elementa v Uredbi (ES) št. 976/2009 posodobiti, da se omogočita iskanje in razpoložljivost novih metapodatkovnih elementov v okviru storitev iskanja, ki jih zagotavljajo države članice.
            
         
               (3)
            
            
               Uredbo (ES) št. 976/2009 bi bilo zato treba ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem odbora, ustanovljenega s členom 22 Direktive 2007/2/ES –
            
         SPREJELA NASLEDNJO UREDBO:
   Člen 1
   V členu 2 Uredbe (ES) št. 976/2009 se točka 7 nadomesti z naslednjim besedilom:
   
      
                  „7.
               
               
                  ‚metapodatkovni element INSPIRE‘ pomeni metapodatkovni element, določen v delu B Priloge k Uredbi (ES) št. 1205/2008 ali v delu B Priloge V, delu B Priloge VI in delu B Priloge VII k Uredbi Komisije (EU) št. 1089/2010 (5);
               
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. decembra 2014
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 108, 25.4.2007, str. 1.
   
      (2)  Uredba Komisije (ES) št. 976/2009 z dne 19. oktobra 2009 o izvajanju Direktive 2007/2/ES Evropskega parlamenta in Sveta glede omrežnih storitev (UL L 274, 20.10.2009, str. 9).
   
      (3)  Uredba Komisije (ES) št. 1205/2008 z dne 3. decembra 2008 o izvajanju Direktive 2007/2/ES Evropskega parlamenta in Sveta glede metapodatkov (UL L 326, 4.12.2008, str. 12).
   
      (4)  Uredba Komisije (EU) št. 1089/2010 z dne 23. novembra 2010 o izvajanju Direktive 2007/2/ES Evropskega parlamenta in Sveta glede medopravilnosti zbirk prostorskih podatkov in storitev v zvezi s prostorskimi podatki (UL L 323, 8.12.2010, str. 11).
   
      (5)  Uredba Komisije (EU) št. 1089/2010 z dne 23. novembra 2010 o izvajanju Direktive 2007/2/ES Evropskega parlamenta in Sveta glede medopravilnosti zbirk prostorskih podatkov in storitev v zvezi s prostorskimi podatki (UL L 323, 8.12.2010, str. 11).“